Timo Eränkö

Timo Olavi Eränkö () oli suomalainen näyttelijä, muusikko ja sanoittaja, joka tuli tunnetuksi muun muassa laulun­tekijänä ja yhtenä Lapinlahden Linnut -yhtyeen perustaja­jäsenistä. Hän lauloi ja soitti saksofonia yhtyeessä.

 Elämä ja ura 

Erängön isä oli anatomian professori Olavi Eränkö.

Eränkö kirjoitti ylioppilaaksi Kulosaaren yhteiskoulusta ja opiskeli Helsingin yliopistossa yleistä kirjallisuus­tiedettä sekä sosiaalipsykologiaa, teatteritiedettä ja luonnon­tieteitä. Hän valmistui humanististen tieteiden kandidaatiksi vuonna 1981. Eränkö oli näyttelijänä ja käsi­kirjoittajana Helsingin Ylioppilasteatterissa vuosina 1971–1986 ja näyttelijänä Joensuun kaupunginteatterissa 1981–1982. Hän kuului opiskelu­aikanaan Akateemiseen Sosialisti­seuraan.

Eränkö perusti Lapin­lahden Linnut -yhtyeen aluksi katu­orkesterina vuonna 1983 yhdessä Heikki Salomaan, Tapio Liinojan ja Ari Kettusen kanssa. Eränkö sanoitti suuren osan yhtyeen lauluista. Häntä on luonnehdittu myös yhtyeen ”ideo­logiksi”.

Eränkö luotsasi myös vuonna 2010 perustamaansa Puujumalat-nimistä yhtyettä yhdessä Lapin­lahden Linnuista tuttujen Pekka Hedkrokin ja Ari Kettusen kanssa. Puujumalat julkaisi albumin Pirun hyvä päivä, jonka kappaleet ovat Erängön sanoittamia. Lisäksi Eränkö perusti vuonna 2015 Timo Eränkö Zeppelin -yhtyeen.

Eränkö käsi­kirjoitti yhdessä Janne Kuusen kanssa lyhyt­elo­kuvia sekä televisio­sarjan Lapsilta kielletty (1984). Myöhemmin hän oli tekemässä Lapin­lahden Lintujen sketsi­sarjoja. Eränkö käsi­kirjoitti myös näytelmiä teatteri­seurue Maailman­pyörälle. Hän näytteli muun muassa Kuusen, Aki ja Mika Kauris­mäen sekä Anssi Mänttärin elo­kuvissa.

Eränkö oli lisäksi keksijä esineiden internetin alueella. Hänellä oli kaksi Yhdys­valloissa voimassa ollutta patenttia ja yksi eurooppalainen patentti.

Erängöllä todettiin diabetes vuonna 1974. Alkoholin­käytöstään julkisesti kertonut Eränkö osallistui vuosina 2014–2015 Ylen Korkki kiinni -ohjelmaan. Vuonna 2017 hän kertoi raitistuneensa kokonaan. Loppuaikoinaan Eränkö laiminlöi diabeteksensä hoidon ja joi päivittäin. Hän kuoli 69-vuotiaana pitkä­aikaiseen sairauteen, ja hänet löydettiin kuolleena kotoaan Helsingin Itäkeskuksessa. Hänet on haudattu Kulosaaren hautausmaalle.

Lapinlahden linnut järjesti Erängölle muistokonsertin Helsingin Tavastia-klubilla 6. kesäkuuta 2022.

 Filmografia 

 Elokuvat Vuosi Nimi Rooli 1982  Arvottomat  hattunsa menettävä mies ravintolassa 1983  Apinan vuosi  de Sade 1984  Aikalainen  tarjoilija Vilja tuleentuu  paronin veljen­poika Olavi 92-oktaani­rakkautta  Bertil – humu-veikko 1985  Pimeys odottaa  hotelli­palvelija Calamari Union  Frank (1.) No Comments  sakso­fonisti 1986  Laulu  Lapin­lahden Linnut -yhtyeessä 1987  Älä itke Iines  virkailija 1989  Anni tahtoo äidin  mies 1 1991  Muuttolinnun aika  kokki 1992  Mestari  Ilta­päivä-lehden toimittaja Pukkila 2003  Raid  kanslia­päällikkö Tittonen 2011  Jos mulla ois pillu  useita   2012  Laupeuden laita­puolella  Timo Eränkö Danse Macabre  kortin­pelaaja 1 2013  Hoito­testamentti eli 7 inhimillistä tapaa kuolla  potilas 1   Romanssi  mies joka ei ole seniori
 tuottaja,  käsikirjoittaja

 Televisio Vuosi Sarja Rooli 1978  Elämänmeno  pajatson pelaaja 1984  Lapsilta kielletty   1988  Seitsemän kuoleman­syntiä  useita 1988  Isku suoneen  2. päivystäjä 1990  Maailman kahdeksan ihmettä  useita 1992  Kuudesti laukeava 1993  Lapinlahden Linnut Show 1995  Lapinlahden Linnut 2000  Raid  valtion virka­mies Tittonen 2002  Tummien vesien tulkit  asiakas 2013  Nuoret nerot  mies kadulla Televisioelokuvat 1984  Vana­vedessä  baari­mikko 1987  Kyllä elämä on ihanaa  useita 1997  Siivoton juttu  johtaja 2006  Muuttuuko ihminen  useita 2008  Suuri performanssi  Jaakko J. Tolvanen

Lisäksi:
 Lapin­lahden Linnut: Voisinko olla minä (1999), ohjaaja, tuottaja, käsi­kirjoittaja

 Lähteet 

 Aiheesta muualla 


 Timo Eränkö sanoittajana

Luokka:Lapinlahden Lintujen jäsenet
Luokka:Suomalaiset laulajat
Luokka:Suomalaiset näyttelijät
Luokka:Suomalaiset saksofonistit
Luokka:Suomalaiset sanoittajat
Luokka:Vuonna 1952 syntyneet
Luokka:Vuonna 2021 kuolleet